Regulativ nr. 6 fra De Forenede Nationers Økonomiske Kommission for Europa (UN/ECE) ensartede bestemmelser for godkendelse af retningsviserblinklygter til motordrevne køretøjer og påhængskøretøjer dertil

1. DEFINITIONER

I dette regulativ forstås ved:

1.1. "Retningsviserblinklygte", en anordning, som er monteret på et motordrevet køretøj og som betjenes af føreren for at tilkendegive en hensigt om at ændre kørselsretning. Dette regulativ finder alene anvendelse på fast monterede anordninger med blinkende lys, hvis blinken opnås gennem diskontinuerlig strømtilførsel til lygten.

1.2. Definitionerne i regulativ nr. 48 og de ændringer dertil, som er i kraft på tidspunktet for ansøgning om typegodkendelse, finder anvendelse i dette regulativ.

1.3. "Retningsviserblinklygter af forskellig 'type'",

- retningsviserblinklygter, som afviger på væsentlige punkter som:

- firmanavn eller mærke, egenskaberne af det optiske system (lysstyrke, lysfordelingsvinkler mv.),

- retningsviserblinklygtens kategori, og

- glødelampens farve.

2. ANSØGNING OM GODKENDELSE

2.1. Ansøgning om godkendelse af en type retningsviserblinklygte indgives af indehaveren af fabriks- eller varemærket eller af dennes bemyndigede repræsentant.

Ansøgningen skal indeholde oplysning om, hvilken af kategorierne 1, 1a, 1b, 2a, 2b, 3, 4, 5 eller 6 i bilag 1, retningsviserblinklygten tilhører, og, hvis den tilhører kategori 2, hvorvidt den har én lysstyrke (kategori 2a) eller to lysstyrker (kategori 2b), og hvorvidt blinklygten også kan anvendes i en enhed bestående af to lygter af samme kategori.

2.2. For hver type retningsviserblinklygte skal ansøgningen ledsages af:

2.2.1. Tegninger i tre eksemplarer, som er tilstrækkeligt detaljerede til, at type og kategori kan identificeres, og som geometrisk viser retningsviserblinklygtens placering på køretøjet, den observationsakse, der under prøverne skal anvendes som referenceakse (horisontalvinkel H = 0°, vertikalvinkel V = 0°), og det punkt, der ved nævnte prøver skal anvendes som referencecentrum).

I tegningerne angives godkendelsesnummerets og tillægssymbolernes påtænkte placering i forhold til godkendelsesmærkets cirkel;

2.2.2. en kort teknisk beskrivelse, specielt med angivelse af kategori af foreskrevne glødelamper, bortset fra lygter med ikke udskiftelig lyskilde; hver glødelampe skal tilhøre en af kategorierne i regulativ nr. 37;

2.2.3. for retningsviserblinklygter af kategori 2b, oversigtsdiagram og specifikationer for det system, som bevirker de to lysstyrker;

2.2.4. to prøver; er anordningerne ikke identiske, men symmetriske og egnede til montering således, at den ene placeres i venstre, den anden i køretøjets højre side, kan de to indleverede prøver være identiske og egnede til montering alene i højre eller alene i venstre side af køretøjet; for retningsviserblinklygter af kategori 2b skal ansøgningen desuden være ledsaget af to prøver af de dele, som udgør det system, der bevirker de to lysstyrker.

3. MÆRKNING

Anordninger, som søges godkendt, skal:

3.1. Være påført ansøgerens fabriks- eller varemærke; disse mærker skal være let læselige og må ikke kunne fjernes;

3.2. være påført et let læseligt og uudsletteligt mærke, som angiver kategorien af foreskrevne glødelamper; denne bestemmelse gælder ikke for lygter med ikke udskiftelig lyskilde;

3.3. omfatte et areal af tilstrækkelig størrelse til godkendelsesmærket og de i punkt 4.2 nedenfor beskrevne tillægssymboler; dette areal skal være angivet på de i punkt 2.2.1 ovenfor omhandlede tegninger;

3.4. lygter med ikke udskiftelige lyskilder skal være mærket med nominel spænding og nominelt wattforbrug.

4. GODKENDELSE

4.1. Generelt

4.1.1. Såfremt de to anordninger, som er indleveret til godkendelse i henhold til punkt 2.2.4 ovenfor, opfylder dette regulativs forskrifter, meddeles godkendelse.

4.1.2. Når sammenbyggede, kombinerede eller i hinanden indbyggede lygter opfylder forskrifterne i flere af de regulativer, som er vedføjet 1958-aftalen, kan der påføres ét enkelt internationalt godkendelsesmærke, forudsat at de pågældende lygter ikke er sammenbygget eller kombineret med eller gensidigt indbygget i (en) lygte(r), som ikke opfylder noget af disse regulativer.

4.1.3. Hver godkendt type tildeles et godkendelsesnummer. Nummerets to første to cifre (p.t. 01 svarende til ændringsserie 01, som trådte i kraft den 27. juni 1987) angiver den ændringsserie, som indeholder de seneste væsentlige tekniske ændringer af regulativet på det tidspunkt, da godkendelsen udstedtes. Samme aftalepart må ikke tildele samme nummer til en anden type anordning, som omfattes af dette regulativ. Retningsviserblinklygter af forskellige kategorier kan mærkes med ét enkelt godkendelsesnummer, når de udgør en samlet enhed.

4.1.4. Anmeldelse af godkendelse, af udvidelse, nægtelse eller inddragelse af godkendelse eller af endeligt ophør af produktionen af en type anordning i henhold til dette regulativ skal gives parterne i 1958-aftalen om anvendelse af dette regulativ ved hjælp af en blanket, som er i overensstemmelse med mønsteret i bilag 2 til dette regulativ.

4.1.5. Hver anordning, som er i overensstemmelse med en type, som er godkendt i henhold til dette regulativ, skal på det i punkt 3.3 ovenfor omhandlede areal ud over de i punkt 3.1 og hhv. 3.2 eller 3.4 foreskrevne mærker påføres et godkendelsesmærke svarende til beskrivelsen i punkt 4.2 og 4.3 nedenfor.

4.2. Godkendelsesmærkets sammensætning

Godkendelsesmærket består af:

4.2.1. et internationalt godkendelsesmærke, bestående af:

4.2.1.1. En cirkel, som omslutter bogstavet "E" efterfulgt af kendingsnummeret på den stat, som har meddelt godkendelse(1);

4.2.1.2. det i punkt 4.1.3 ovenfor foreskrevne godkendelsesnummer.

4.2.2. Følgende tillægssymbol(er):

4.2.2.1. Et eller flere af tallene: 1, 1a, 1b, 2a, 2b, 3, 4, 5 eller 6, afhængigt af, om anordningen tilhører en eller flere af kategorierne 1, 1a, 1b, 2a, 2b, 3, 4, 5 eller 6, som søges godkendt i henhold til punkt 2.1;

4.2.2.2. for anordninger, som ikke kan monteres vilkårligt på køretøjets højre eller venstre side, en pil som angiver monteringsretningen (pilen skal vende bort fra køretøjet ved anordninger af kategori 1, 1a, 1b, 2a og 2b og mod køretøjets forende ved anordninger af kategori 3, 4, 5 og 6); for anordninger af kategori 6, desuden angivelsen "R" eller "L" for henholdsvis højre og venstre side af køretøjet;

4.2.2.3. på anordninger, der kan anvendes som uafhængig lygte og som del af en enhed bestående af to lygter, desuden bogstavet "D" til højre for det i punkt 4.2.2.1 omhandlede symbol;

4.2.2.4. de to cifre i godkendelsesnummeret, som angiver den ændringsserie, som var i kraft på tidspunktet for udstedelsen af godkendelsen, og, om nødvendigt, den nødvendige pil, kan være påført nær ovenstående tillægssymboler.

4.2.2.5. De i punkt 4.2.1 og 4.2.2 ovenfor omhandlede mærker og symboler skal være let læselige og uudslettelige, også når anordningen er monteret i køretøjet.

4.3. Godkendelsesmærkets sammensætning

4.3.1. Uafhængige lygter

Et eksempel på godkendelsesmærkets sammensætning med ovennævnte tillægssymboler findes i bilag 3, fig. 1 i dette regulativ.

4.3.2. Sammenbyggede, kombinerede eller i hinanden indbyggede lygter

4.3.2.1. Når sammenbyggede, kombinerede eller i hinanden indbyggede lygter opfylder forskrifterne i flere regulativer, kan der påføres ét enkelt internationalt godkendelsesmærke, bestående af en cirkel, som omslutter bogstavet "E" efterfulgt af kendingsnummeret på den stat, som har meddelt typegodkendelsen, samt et godkendelsesnummer. Dette godkendelsesmærke kan være placeret et vilkårligt sted på de sammenbyggede, kombinerede eller i hinanden indbyggede lygter, forudsat at:

4.3.2.1.1. Det er synligt efter montering af lygterne, og

4.3.2.1.2. ingen lysoverførende del af de sammenbyggede, kombinerede eller i hinanden indbyggede lygter kan fjernes, uden at godkendelsesmærket samtidig fjernes.

4.3.2.2. Et identifikationssymbol for hver lygte svarende til hvert regulativ, i henhold til hvilket der er meddelt godkendelse, sammen med den tilsvarende ændringsserie, som indeholder de seneste større tekniske ændringer af regulativet på tidspunktet for udstedelsen af godkendelsen og, om nødvendigt, den foreskrevne pil, skal være påført:

4.3.2.2.1. Enten på den pågældende lysemitterende flade, eller

4.3.2.2.2. i en gruppe, på en sådan måde, at hver af de sammenbyggede, kombinerede eller i hinanden indbyggede lygter tydeligt kan identificeres.

4.3.2.3. Komponenterne i et enkelt godkendelsesmærke må ikke være mindre end den mindstestørrelse, som for det mindste af de enkelte mærker foreskrives i det regulativ, i henhold til hvilket godkendelsen er udstedt.

4.3.2.4. Hver godkendt type tildeles et godkendelsesnummer. Samme aftalepart kan ikke tildele samme nummer til en anden type sammenbyggede, kombinerede eller i hinanden indbyggede lygter, som omfattes af dette regulativ.

4.3.2.5. I bilag 3, fig. 2 til dette regulativ findes eksempler på sammensætning af godkendelsesmærket til sammenbyggede, kombinerede eller i hinanden indbyggede lygter med alle ovennævnte tillægssymboler.

4.3.3. For lygter, som er gensidigt indbygget i eller sammenbygget med andre lygter, hvis lygteglas kan anvendes til andre typer forlygter,

finder bestemmelserne i punkt 4.3.2 ovenfor anvendelse.

4.3.3.1. Når samme lygteglas anvendes, kan dette endvidere være påført forskellige godkendelsesmærker vedrørende de forskellige typer forlygter eller lygteenheder, forudsat at forlygtens hus, uanset at det ikke kan adskilles fra lygteglasset, desuden omfatter den i punkt 3.3 ovenfor beskrevne plads og er påført godkendelsesmærker for de faktiske funktioner. Anvendes samme lygtehus til forskellige forlygtetyper, kan de forskellige godkendelsesmærker være påført på dette.

4.3.3.2. Bilag 3, fig. 3, til dette regulativ indeholder eksempler på godkendelsesmærker til lygter, som er gensidigt indbygget i en forlygte.

5. ALMINDELIGE FORSKRIFTER

5.1. Hvert af de indleverede prøveeksemplarer skal være i overensstemmelse med forskrifterne i punkt 6 og 8 nedenfor.

5.2. Anordningerne skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

6. LYSSTYRKE

6.1. Hvert af de to prøveeksemplarers lysstyrke skal - for retningsviserblinklygter af kategori 1, 1a, 1b, 2a, 2b, 3 eller 4 i referenceaksen, for retningsviserblinklygter af kategori 5 eller 6 i retningen A i henhold til bilag 1 - være mindst lig med minimum og højst lig maksimum som fastlagt nedenfor:

>TABELPOSITION>

6.2. Uden for referenceaksen og inden for de felter, der er angivet i oversigtsdiagrammerne i bilag 1 til dette regulativ, skal lysstyrken for hvert af de to prøveeksemplarer:

6.2.1. I hver retning svarende til numrene i den pågældende tabel over lysfordelingen, som er indeholdt i bilag 4 til dette regulativ, være mindst lig med produktet af det minimum, der er angivet i pkt. 6.1 ovenfor, og den procent, som i nævnte tabel er angivet for den pågældende retning;

6.2.1.1. uagtet punkt 6.2 og 6.2.1 gælder dog for bageste retningsviserblinklygter af kategori 4 og 5 en mindsteværdi på 0,6 cd i alle de i bilag 1 angivne områder;

6.2.2. i ingen retning i det område, hvorfra lyset fra blinklygten kan iagttages, overskride i pkt. 6.1 ovenfor angivne maksimum;

6.2.3. Endvidere gælder følgende:

6.2.3.1. I hele det i diagrammerne i bilag 1 fastlagte område må lysstyrken for anordninger af kategori 1b ikke være under 0,7 cd; for anordninger af kategori 1, 1a, 2a, 3, 4 i retning fremad og anordninger af kategori 2b ved dag må den ikke under 0,3 cd; for anordninger af kategori 2b må den ikke være under 0,07 cd ved nat;

6.2.3.2. for anordninger af kategori 1 og 2b ved nat samt, fortil, for anordninger af kategori 3 og 4, må lysstyrken uden for det område, der er defineret ved målepunkterne +- 10°H og +- 10°V (10°-felt), ikke overstige følgende værdier:

>TABELPOSITION>

Mellem grænserne for 10° feltet (+- 10°H og +- 10°V) og 5° feltet (+- 5°H og +- 5°V), stiger den tilladelige maksimale lysstyrke lineært til de i punkt 6.1 fastlagte værdier;

6.2.3.3. for anordninger af kategori 1a og 1b må lysstyrken uden for det område, der er defineret ved målepunkterne +- 15°H og +- 15°V (15°-felt), ikke overstige følgende værdier:

>TABELPOSITION>

Mellem grænserne for 15° feltet (+- 15°H og +- 15°V) og 5° feltet (+- 5°H og +- 5°V), stiger den tilladelige maksimale lysstyrke lineært til de i punkt 6.1 fastlagte værdier;

6.2.3.4. forskrifterne i pkt. 2.2 i bilag 4 vedrørende lokale styrkevariationer skal være overholdt.

6.3. Lysstyrken måles med glødelampe(r), der er tændt konstant.

6.4. For anordninger af kategori 2b skal der både ved dag- og natkørselsbetingelser foretages måling af den tid, der går, fra strømforsyningen tilsluttes, til lysstyrken, målt i referenceaksen, har nået 90 % af den i henhold til punkt 6.3 ovenfor målte værdi.

Den tid, der måles ved natkørselsbetingelser, må ikke overskride den, der måles ved dagkørselsbetingelser.

6.5. I bilag 4, hvortil der henvises i pkt. 6.2.1 ovenfor, er nærmere angivet, hvilke målemetoder der skal anvendes.

7. PRØVNINGSFORSKRIFTER

7.1. Til alle målinger anvendes en farveløs eller gul standardglødelampe af den for anordningen foreskrevne kategori, idet forsyningsspændingen indstilles, så den frembringer den referencelysflux, som foreskrives for den pågældende kategori lampe.

7.1.1. Alle målinger på lygter udstyret med ikke udskiftelig lyskilde (glødelamper og andre lamper) udføres ved hhv. 6,75 V, 13,5 V eller 28,0 V.

For lyskilder med særlig strømforsyning skal ovennævnte prøvespændinger tilsluttes ved indgangsklemmerne for den pågældende strømforsyning.

Prøvelaboratoriet kan fra fabrikanten rekvirere den særlige strømforsyning, som er nødvendig til lyskilderne.

7.2. For retningsviserblinklygte af kategori 2b, til hvilke der anvendes et ekstra system(2) til at opnå lysstyrke svarende til natkørsel, skal den spænding, der tilsluttes systemet til måling af natlysstyrken, være den, som blev tilsluttet glødelampen til måling af lysstyrken ved dag.

7.3. Den lodrette og vandrette afgrænsning af en lyssignalanordnings lysende overflade (punkt 1.2.2) bestemmes og måles i forhold til referencecentrum (punkt 1.2.5).

8. LYSETS FARVE

Farven af det afgivne lys skal være inden for de grænser, som er givet ved de i bilag 5 til dette regulativ foreskrevne koordinater.

9. ÆNDRINGER AF EN TYPE RETNINGSVISERBLINKLYGTE TIL MOTORDREVNE KØRETØJER OG PÅHÆNGSKØRETØJER DERTIL, OG UDVIDELSE AF GODKENDELSE

9.1. Enhver ændring af en type retningsviserblinklygte skal anmeldes til den administrative myndighed, som har godkendt typen. Denne myndighed kan da:

9.1.1. Skønne, at de foretagne ændringer næppe vil have mærkbar ugunstig virkning, og at anordningen stadig opfylder forskrifterne, eller

9.1.2. rekvirere en yderligere prøvningsrapport fra den tekniske tjeneste, som forestår prøvningen.

9.2. Underretning om nægtelse eller godkendelse skal med angivelse af ændringer gives efter proceduren i punkt 4.1.4 ovenfor til parterne i aftalen om dette regulativ.

9.3. Den kompetente myndighed, som meddeler udvidelse af godkendelsen, påfører et fortløbende udvidelsesnummer og underretter de øvrige parter i 1958-aftalen om dette regulativ herom gennem en anmeldelsesblanket svarende til mønsteret i bilag 2 til dette regulativ.

10. PRODUKTIONENS OVERENSSTEMMELSE

Procedurer til sikring af produktionens overensstemmelse skal opfylde bestemmelserne i aftalens tillæg 2 (E/ECE/324-E/ECE/TRANS/505/Rev.2), med følgende krav:

10.1. Retningsviserblinklygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 6 og 8 ovenfor.

10.2. De i bilag 6 til dette regulativ fastlagte mindstekrav til metoder til kontrol af produktionens overensstemmelse skal være overholdt.

10.3. De i bilag 7 til dette regulativ fastlagte mindstekrav til prøvetagning ved en inspektør skal være overholdt.

10.4. Den myndighed, som har meddelt typegodkendelse, kan til enhver tid efterprøve de metoder til overensstemmelsesprøvning, som anvendes på hvert produktionsanlæg. Den normale hyppighed af sådan efterprøvning er én gang hvert andet år.

11. SANKTIONER VED MANGLENDE OVERENSSTEMMELSE AF PRODUKTIONEN

11.1. Den godkendelse, som er meddelt for en anordning i henhold til dette regulativ, kan inddrages, hvis ovenstående forskrifter ikke er opfyldt.

11.2. Hvis en part i aftalen vedrørende dette regulativ inddrager en godkendelse, som den tidligere har meddelt, skal den straks underrette de øvrige parter i aftalen om dette regulativ herom ved hjælp af en anmeldelsesblanket i overensstemmelse med mønsteret i bilag 2 til dette regulativ.

12. ENDELIGT OPHØR AF PRODUKTIONEN

Hvis indehaveren af godkendelsen fuldstændig indstiller produktionen af en anordning, som er godkendt i henhold til dette regulativ, skal han underrette den myndighed, som har udstedt godkendelsen, herom. Ved modtagelse af den pågældende meddelelse underretter myndigheden de øvrige parter i 1958-aftalen om dette regulativ herom ved hjælp af en anmeldelsesblanket i overensstemmelse med mønsteret i bilag 2 til dette regulativ.

13. NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGEN, OG PÅ DE ADMINISTRATIVE MYNDIGHEDER

Parterne i 1958-aftalen om dette regulativ meddeler til FN's sekretariat navn og adresse på de tekniske tjenester, som er ansvarlige for udførelse af godkendelsesprøverne, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

14. OVERGANGSBESTEMMELSER

14.1. Efter ikrafttrædelsesdatoen for ændringsserie 01 til dette regulativ må ingen af parterne i aftalen om anvendelsen af regulativet nægte at udstede godkendelser i henhold til dette regulativ som ændret ved ændringsserie 01.

14.2. Regnet fra 36 måneder efter den i punkt 14.1 ovenfor omhandlede ikrafttrædelsesdato må parterne i aftalen om dette regulativ ikke meddele godkendelse af en type lyssignalapparat, medmindre denne opfylder forskrifterne i dette regulativ som ændret ved ændringsserie 01.

14.3. Forreste retningsviserblinklygter af kategori 1a og 1b som beskrevet i punkt 6.1 i dette regulativ behøver først være påbudt tre år efter dette regulativs ikrafttræden og da kun for nye køretøjstyper, som søges godkendt i henholdt til regulativ nr. 48 for nye konstruktioner eller for ændringer af konstruktion og/eller af udformning af den del af karrosseriet, som har betydning for dimensionerne af de forreste retningsviserblinklygter og deres placering i forhold til nærlys- og/eller tågelygter.

Godkendelser, som er meddelt for retningsviserblinklygter af kategori 4 og 5 i henhold til dette regulativ i sin originale form uden ændringer, bliver ugyldige fem år efter ikrafttrædelse af ændringsserie 01 til dette regulativ, medmindre den aftalepart, som meddelte godkendelsen, underretter de øvrige parter i aftalen om dette regulativ om, at den godkendte type retningsviserblinklygte tillige opfylder forskrifterne i dette regulativ som ændret ved ændringsserie 01.

14.4. Parterne i aftalen om dette regulativ:

14.4.1. Anerkender efter ovennævnte dato fortsat godkendelser, som er meddelt i henhold til den oprindelige version af dette regulativ med henblik på montering af udskiftningsdele på køretøjer i brug;

14.4.2. kan udstede godkendelser af anordninger på grundlag af den oprindelige version af dette regulativ, forudsat at anordningerne er bestemt som udskiftningsdele til montering på køretøjer i brug, og at det for de pågældende anordninger ikke er teknisk muligt at opfylde de nye forskrifter i ændringsserie 01.

14.5. Godkendelser, som indtil den i punkt 14.2 omhandlede dato er meddelt for retningsviserblinklygter af kategori 1, 2a, 2b og 3 i henhold til dette regulativ i dets oprindelige form (serie 00), er fortsat gyldige efter denne dato.

(1) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Den Tjekkiske Republik, 9 for Spanien, 10 for Jugoslavien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ikke anvendt), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 (ikke anvendt), 25 for Kroatien, 26 for Slovenien, 27 for Slovakiet, 28 for Hviderusland, 29 for Estland, 30-36 (ikke anvendt), og 37 for Tyrkiet. De efterfølgende numre tildeles til andre stater i den kronologiske rækkefølge, disse ratificerer eller tiltræder aftalen om indførelse af ensartede betingelser for godkendelse og gensidig anerkendelse af godkendelse af udstyr og dele til motordrevne køretøjer, og de således tildelte numre meddeles af generalsekretæren for FN til parterne i aftalen.

(2) For denne ekstra anordning vil der blive fastlagt særlige forskrifter for funktion og montering.

BILAG 1

kategorier af retningsviserblinklygter: tilladelige minimumvinkler for den rumlige lysfordeling for disse kategorier af retningsviserblinklygter(1)

I alle tilfælde er minimumvinklerne i det lodrette plan for den rumlige fordeling af lyset fra retningsviserblinklygten 15° over og 15° under vandret, for retningsviserblinklygte af kategori 6 dog 30° over og 5° under vandret.

Minimumvinkler i det vandrette plan for den rumlige fordeling af lyset:

Kategori 1, 1a og 1b: Retningsviserblinklygter til køretøjets forende:

Kategori 1: Til brug i en afstand af mindst 40 mm fra forlygten.

Kategori 1a: Til brug i en afstand af over 20 mm, men under 40 mm fra forlygten.

Kategori 1b: Til brug i en afstand under 20 mm fra forlygten.

>PIC FILE= "L_2001131DA.010102.EPS">

Kategori 2a: Retningsviserblinklygter til køretøjets bagende med ét styrkeniveau.

Kategori 2b: Retningsviserblinklygter til køretøjets bagende med to styrkeniveauer.

>PIC FILE= "L_2001131DA.010103.EPS">

Kategori 3: For-/sideblinklygter til brug på køretøjer, der kun er monteret med denne kategori blinklygte.

>PIC FILE= "L_2001131DA.010201.EPS">

Kategori 4: For-/sideblinklygter til brug på køretøjer, der desuden er monteret med retningsviserblinklygter af kategori 2a eller 2b.

>PIC FILE= "L_2001131DA.010202.EPS">

Kategori 5 og 6: Supplerende sideblinklygter til brug på køretøjer, der desuden er monteret med retningsviserblinklygter af kategori 1, 1a eller 1b og 2a eller 2b.

>PIC FILE= "L_2001131DA.010301.EPS">

(1) De i disse opstillinger angivne vinkler er korrekte for anordninger til montering i køretøjets højre side. Pilene i diagrammerne viser mod køretøjets forende.

Bilag 2

MEDDELELSE

[Største format: A4 (210 × 297 mm)]

>PIC FILE= "L_2001131DA.010403.EPS">

(1)

udstedt af: Myndighedens navn:

...

...

...

om(2): GODKENDELSE

UDVIDELSE AF GODKENDELSE

NÆGTELSE AF GODKENDELSE

INDDRAGELSE AF GODKENDELSE

ENDELIGT OPHØR AF PRODUKTIONEN

for en type retningsviserblinklygte i henhold til regulativ nr. 6

Godkendelse nr. Udvidelse nr.

1. Firmanavn eller mærke på anordningen: ...

2. Fabrikantens navn for denne type anordning: ...

3. Fabrikantens navn og adresse: ...

4. Navn og adresse på fabrikantens eventuelle repræsentant: ...

5. Godkendelse ansøgt den (dato): ...

6. Teknisk tjeneste, som forestår godkendelsesprøvningen: ...

7. Dato på prøvningsrapporten fra denne tjeneste: ...

8. Nummer på prøvningsrapporten fra denne tjeneste: ...

9. Kort beskrivelse(3): ...

Kategori: 1, 1a, 1b, 2a, 2b, 3, 4, 5, 6(4)

Antal og kategori af glødelampe(r): ...

10. Godkendelsesmærkets anbringelsessted: ...

11. Begrundelse(r) for eventuel udvidelse: ...

12. Godkendelse meddelt/udvidet/nægtet/inddraget(5): ...

13. Sted: ...

14. Dato: ...

15. Underskrift: ...

16. Fortegnelse over de dokumenter, som er indleveret til den administrative tjeneste, som har meddelt godkendelse, er vedføjet denne meddelelse og kan udleveres på begæring.

(1) Kendingsnummeret på den stat, som har meddelt/udvidet/nægtet/inddraget godkendelse (jf. regulativets bestemmelser om godkendelse).

(2) Det ikke gældende overstreges.

(3) For lygter med ikke udskiftelig lyskilde angives lyskildernes antal og samlede wattforbrug.

(4) Det ikke gældende overstreges.

(5) Det ikke gældende overstreges.

BILAG 3

Godkendelsesmærkets udformning

Fig. 1

>PIC FILE= "L_2001131DA.010602.EPS">

Anordningen med ovenstående godkendelsesmærke er en anordning af kategori 4 (for-/sideblinklygte), som er godkendt i Italien (E3) under nr. 216 og også kan anvendes i en enhed bestående af to lygter. Pilen angiver monteringsretningen for denne anordning, som ikke kan monteres vilkårligt på køretøjets højre eller venstre side. Pilen viser mod køretøjets forende.

Tallet tæt ved symbolet "4 D" angiver, at godkendelse blev meddelt i henhold til forskrifterne i regulativ nr. 6 som ændret ved ændringsserie 01.

Nedenfor er for hver kategori af anordninger angivet, i hvilken retning pilen i godkendelsesmærket peger:

>PIC FILE= "L_2001131DA.010603.EPS">

Bemærkning:

Godkendelsesnummeret og tillægssymboler dertil skal være placeret tæt ved cirklen og enten over eller under bogstavet "E" eller til højre eller til venstre for dette. Godkendelsesnummerets cifre skal være på samme side af bogstavet "E" og vende samme vej. Brug af romertal som godkendelsesnummer bør undgås for at undgå forveksling med andre symboler.

Forenklet mærkning af sammenbyggede, kombinerede eller i hinanden indbyggede lygter, når to eller flere lygter indgår i samme enhed.

Fig. 2

De lodrette og vandrette linjer angiver lygtens form skematisk og hører ikke med til godkendelsesmærket.

>PIC FILE= "L_2001131DA.010701.EPS">

Bemærkning:

De tre ovenstående eksempler på godkendelsesmærker (model A, B og C) repræsenterer tre mulige varianter af mærkningen på en lygte, når to eller flere lygter indgår som del af samme enhed bestående af sammenbyggede, kombinerede eller i hinanden indbyggede lygter.

De angiver, at anordningen er godkendt i Nederlandene (E4) under nr. 3333 og omfatter:

en refleksanordning af kategori IA, godkendt i henhold til ændringsserie 02 til regulativ nr. 3,

en bageste retningsviserblinklygte af kategori 2a, godkendt i henhold til ændringsserie 01 til regulativ nr. 6,

en rød baglygte (R), godkendt i henhold til ændringsserie 01 til regulativ nr. 7,

en tågebaglygte (F) godkendt i henhold til regulativ nr. 38 i dettes oprindelige version,

en baklygte (AR) godkendt i henhold til regulativ nr. 23 i dettes oprindelige version,

en stoplygte med to lysstyrker (S2) godkendt i henhold til ændringsserie 01 til regulativ nr. 7.

>PIC FILE= "L_2001131DA.010801.EPS">

Bemærkning:

Ovenstående tre eksempler svarer til en lygte, som er påført godkendelsesmærke angående:

En forreste positionslygte, godkendt i henhold til ændringsserie 01 til regulativ nr. 7,

en forlygte, som har nærlys bestemt til begge færdselsretninger og fjernlys med maksimal lysstyrke mellem 86250 og 101250 candela, og som er godkendt i Tyskland (E1) efter forskrifterne i regulativ nr. 20 som ændret ved ændringsserie 02,

en tågeforlygte, som er godkendt i henhold til ændringsserie 02 til regulativ nr. 19,

en forreste retningsviserblinklygte af kategori 1a, godkendt i henhold til ændringsserie 01 til regulativ nr. 6.

Lygte og forlygte indbygget i hinanden.

Fig. 3

>PIC FILE= "L_2001131DA.010901.EPS">

Ovennævnte eksempel svarer til mærkning af et lygteglas, der er bestemt til brug i forskellige typer forlygter, dvs. enten:

En forlygte, som har nærlys bestemt til begge færdselsretninger og fjernlys med maksimal lysstyrke mellem 86250 og 101250 candela og er godkendt i Tyskland (E1) efter forskrifterne i regulativ nr. 8 som ændret ved ændringsserie 04, og som er gensidigt indbygget i en forreste retningsviserblinklygte, godkendt i henhold til regulativ nr. 6 som ændret ved ændringsserie 01, eller

en forlygte, som har nærlys bestemt til begge færdselsretninger og fjernlys, og som er godkendt i Tyskland (E1) efter forskrifterne i regulativ nr. 1 som ændret ved ændringsserie 01 og er gensidigt indbygget i samme forblinklygte som ovennævnte, eller blot

en af ovennævnte forlygter, godkendt som enkeltlygte. Forlygtehuset skal være påført det eneste gyldige godkendelsesnummer, f.eks.:

>PIC FILE= "L_2001131DA.010902.EPS">

BILAG 4

Fotometriske målinger

1. MÅLEMETODER

1.1. Ved fotometriske målinger skal forstyrrende tilbagekastninger undgås ved en passende blænding.

1.2. Såfremt måleresultaterne anfægtes, udføres målinger, som opfylder følgende forskrifter:

1.2.1. Måleafstanden er således, at loven om omvendt proportionalitet med kvadratet på afstanden kan anvendes;

1.2.2. måleudstyret er således, at modtagerens vinkelåbning set fra signallysets referencecentrum er mellem 10' og 1 grad;

1.2.3. kravet om styrke anses for opfyldt for en given observationsretning, når dette krav er opfyldt i en retning, der højst afviger en fjerdedel grad fra observationsretningen.

2. TABEL OVER DEN RUMLIGE STANDARDFORDELING AF LYS

- fra retningsviserblinklygter af kategori 1, 1a, 1b, 2a, 2b, 3, 4 og 5

>PIC FILE= "L_2001131DA.011002.EPS">

- for retningsviserblinklygter af kategori 6 (køretøjets udvendige side)

>PIC FILE= "L_2001131DA.011101.EPS">

2.1. Retningen H = 0° og V = 0° svarer til referenceaksen. (På køretøjet er denne vandret og parallel med køretøjets vandrette midterplan og orienteret i det påbudte synsfelts retning). Den går igennem referencecentret. De anførte værdier i tabellerne angiver for de forskellige måleretninger minimumlysstyrken i procent af den foreskrevne minimumlysstyrke i tabellen i punkt 6.1:

2.1.1. i retningen H = 0° og V = 0° for kategorierne 1, 1a, 1b, 2a, 2b, 3 og for kategori 4 kun fortil;

2.1.2. i retningen H = 5° og V = 0° for kategori 6.

2.2. Inden for det i punkt 2 omhandlede lysfordelingsområde, der er vist skematisk som et gitter, skal lyset i det væsentlige være ensartet, således at lysstyrken i hver retning i en del af det område, der dannes af gitterlinjerne, modsvarer i det mindste den laveste minimumværdi, som er angivet på gitterlinjerne omkring den pågældende retning som procentdel.

3. Fotometriske målinger på lygter udstyret med flere lyskilder

De fotometriske præstationer kontrolleres:

3.1. For ikke udskiftelige lyskilder (glødelamper og andet):

Med lyskilderne til stede i lygten, i overensstemmelse med punkt 7.1.1 i dette regulativ.

3.2. For udskiftelige glødelamper:

Når der anvendes masseproducerede glødelamper ved 6,75 V, 13,5 V eller 28,0 V, skal lysstyrken være mellem maksimumgrænsen i dette regulativ og minimumgrænsen i dette regulativ, forhøjet i henhold til den tilladte afvigelse i lysflux for den anvendte type glødelampe som angivet i regulativ nr. 37 for produktion af glødelamper; i stedet kan der i hver enkelt position efter tur anvendes en standardglødelampe, der arbejder ved sin referenceflux, idet de enkelte målinger i hver position sammenlægges.

BILAG 5

Farve på gule lygter: trikromatiske koordinater

Grænse mod gult: y <= 0,429

Grænse mod rødt: y >= 0,398

Grænse mod hvidt: z <= 0,007

Til kontrol af disse kolorimetriske specifikationer anvendes en lyskilde med farvetemperatur 2854 K, svarende til belysningsmiddel A i henhold til Den Internationale Belysningskommission (CIE) i overensstemmelse med færdselskonventionen (E/CONF.56/16/Rev.1). For lygter med ikke udskiftelig lyskilde (glødelamper og andre) skal de kolorimetriske egenskaber dog kontrolleres med lyskilderne til stede i lygten i overensstemmelse med punkt 7.1.1 i dette regulativ.

BILAG 6

Mindstekrav til metoder til kontrol af produktionens overensstemmelse

1. ALMINDELIGE FORHOLD

1.1. Overensstemmelseskravene anses for opfyldt i mekanisk og geometrisk henseende, såfremt forskellene ikke overstiger de uundgåelige fremstillingsvariationer inden for dette regulativs forskrifter.

1.2. Hvad angår fotometriske præstationer anses masseproducerede retningsviserblinklygter ikke for uoverensstemmende, såfremt der - ved prøvning af de fotometriske præstationer for enhver på tilfældig måde udtaget blinklygte udstyret enten med standardglødelampe eller med ikke udskiftelig lyskilde (glødelampe eller andet), når alle målinger finder sted ved hhv. 6,75 V, 13,5 V eller 28,0 V - gælder følgende:

1.2.1. Ingen målt værdi afviger i ugunstig retning med mere end 20 % fra de værdier, som foreskrives i dette regulativ.

1.2.2. Såfremt, for retningsviserblinklygter med udskiftelig lyskilde, resultaterne af ovenstående prøvning ikke opfylder forskrifterne, gentages prøvningen af blinklygterne med en anden standardglødelampe.

1.3. Kromaticitetskoordinaterne skal være overholdt, når retningsviserblinklygten er udstyret med standardglødelampe, eller, for blinklygter med ikke udskiftelig lyskilde (glødelampe eller andet), når de kolorimetriske egenskaber efterprøves med den lyskilde, som forefindes i blinklygten.

2. MINDSTEKRAV TIL DEN AF FABRIKANTEN FORETAGNE KONTROL AF PRODUKTIONENS OVERENSSTEMMELSE

For hver type retningsviserblinklygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne skal udføres i overensstemmelse med bestemmelserne i dette regulativ.

Konstateres der ved nogen prøvetagning manglende overensstemmelse hvad angår den pågældende type prøvning, udtages flere prøveeksemplarer, som afprøves. Fabrikanten skal træffe foranstaltninger til sikring af overensstemmelsen af den pågældende produktion.

2.1. Prøvningernes art

Overensstemmelsesprøvningen i dette regulativ skal omfatte fotometriske og kolorimetriske egenskaber.

2.2. Metoder, som anvendes ved prøvningen

2.2.1. Prøvningerne skal i almindelighed udføres i overensstemmelse med de i dette regulativ fastlagte metoder.

2.2.2. Til enhver overensstemmelsesprøvning, som udføres af fabrikanten, kan tilsvarende metoder anvendes med samtykke fra den kompetente myndighed, som forestår godkendelsesprøvningen. Det påhviler fabrikanten at godtgøre, at de anvendte metoder er ækvivalente med dem, som er fastlagt i dette regulativ.

2.2.3. Anvendelse af punkt 2.2.1 og 2.2.2 forudsætter jævnlig kalibrering af prøvningsapparaturet og dets overensstemmelse med målinger foretaget af en kompetent myndighed.

2.2.4. Der skal i alle tilfælde anvendes samme referencemetoder som i dette regulativ, navnlig til administrativ kontrol og prøveudtagning.

2.3. Prøvetagningens art

Der udtages på tilfældig måde prøver af retningsviserblinklygter fra en ensartet produktionsbatch. Ved en ensartet batch forstås et sæt retningsviserblinklygter af samme type, defineret i henhold til fabrikantens produktionsmetoder.

Bedømmelsen skal sædvanligvis dække serieproduktion fra de enkelte fabrikker. En fabrikant kan dog behandle resultaterne fra flere fabrikker vedrørende samme type som én gruppe, forudsat at fabrikkerne anvender samme kvalitetsstyringssystem.

2.4. Målte og registrerede fotometriske egenskaber

Den udtagne retningsviserblinklygte underkastes fotometrisk efterprøvning af minimumværdierne i de i bilag 4 angivne punkter, samt af de i bilag 5 angivne kromaticitetskoordinater, som indgår i regulativets bestemmelser.

2.5. Acceptkriterier

Det påhviler fabrikanten at foretage en statistisk analyse af prøvningsresultaterne og i enighed med de kompetente myndigheder fastlægge acceptkriterier for produkterne med henblik på opfyldelse af forskrifterne for prøvning af produktionens overensstemmelse i punkt 10.1 i regulativet.

Acceptkriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå kontrollen i overensstemmelse med bilag 7 (første prøveudtagning).

BILAG 7

Mindstekrav til prøvetagning ved en inspektør

1. ALMINDELIGE FORHOLD

1.1. Overensstemmelseskravene anses for opfyldt i både mekanisk og geometrisk henseende i henhold til de relevante forskrifter i dette regulativ, såfremt forskellene ikke overstiger uundgåelige fremstillingsvariationer.

1.2. Hvad angår fotometriske præstationer anses masseproducerede retningsviserblinklygter ikke for uoverensstemmende, såfremt - ved prøvning af de fotometriske præstationer af enhver på tilfældig måde udtaget blinklygte udstyret enten med standardglødelampe eller med ikke udskiftelig lyskilde (glødelampe eller andet), når alle målinger finder sted ved hhv. 6,75 V, 13,5 V og 28,0 V

1.2.1. - ingen målt værdi afviger i ugunstig retning med mere end 20 % fra de værdier, som foreskrives i dette regulativ.

1.2.2. Såfremt, for retningsviserblinklygter med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af blinklygterne med en anden standardglødelampe.

1.2.3. Der ses bort fra blinklygter med åbenbare fejl.

1.3. Kromaticitetskoordinaterne skal være overholdt, når retningsviserblinklygten er udstyret med en standardglødelampe, eller - for blinklygter med ikke udskiftelig lyskilde (glødelampe eller andet) - når de kolorimetriske egenskaber efterprøves med den lyskilde, som forefindes i blinklygten.

2. FØRSTE PRØVEUDTAGNING

Ved første prøveudtagning udtages fire blinklygter på tilfældig måde. Den første prøve på to eksemplarer mærkes A, den anden prøve på to eksemplarer mærkes B.

2.1. Produktionen anses ikke for uoverensstemmende

2.1.1. Efter udtagning af prøver ved den i fig. 1 i dette bilag viste procedure anses masseproducerede retningsviserblinklygter ikke for uoverensstemmende, såfremt afvigelserne af de målte værdier for blinklygterne i ugunstig retning er:

2.1.1.1. for prøve A,

A1: én retningsviserblinklygte 0 %

én retningsviserblinklygte ikke over 20 %

A2: begge retningsviserblinklygter over 0 %

men ikke over 20 %

gå til prøve B

2.1.1.2. prøve B

B1: begge retningsviserblinklygter 0 %

2.1.2. eller såfremt betingelserne i punkt 1.2.2 for prøve A er opfyldt.

2.2. Produktionen anses for uoverensstemmende

2.2.1. Efter udtagning af prøver ved den i fig. 1 i dette bilag viste procedure anses masseproducerede retningsviserblinklygter for uoverensstemmende og anmodes fabrikanten om at bringe sin produktion i overensstemmelse med forskrifterne (justering), såfremt afvigelserne af de målte værdier for blinklygterne er:

2.2.1.1. prøve A

A3: én retningsviserblinklygte ikke over 20 %

én retningsviserblinklygte over 20 %

men ikke over 30 %

2.2.1.2. prøve B

B2: i tilfælde A2

én retningsviserblinklygte over 0 %

men ikke over 20 %

én retningsviserblinklygte ikke over 20 %

B3: i tilfælde A2

én retningsviserblinklygte 0 %

én retningsviserblinklygte over 20 %

men ikke over 30 %

2.2.2. eller såfremt betingelserne i punkt 1.2.2 for prøve A ikke er opfyldt.

2.3. Godkendelsen inddrages

Efter udtagning af prøver ved den i fig. 1 i dette bilag viste procedure anses prøverne for uoverensstemmende og vil punkt 11 blive bragt i anvendelse, såfremt afvigelserne af de målte værdier for retningsviserblinklygterne er:

2.3.1. prøve A

A4: én retningsviserblinklygte ikke over 20 %

én retningsviserblinklygte over 30 %

A5: begge retningsviserblinklygter over 20 %

2.3.2. prøve B

B4: i tilfælde A2

én retningsviserblinklygte over 0 %

men ikke over 20 %

én retningsviserblinklygte over 20 %

B5: i tilfælde A2

begge retningsviserblinklygter over 20 %

B6: i tilfælde A2

én retningsviserblinklygte 0 %

én retningsviserblinklygte over 30 %

2.3.3. eller såfremt betingelserne i punkt 1.2.2 for prøve A og B ikke er opfyldt.

3. GENTAGELSE AF PRØVEUDTAGNING

I tilfælde A3, B2 og B3 skal der senest to måneder efter anmeldelsen udtages en tredje prøve C bestående af to retningsviserblinklygter og en fjerde prøve D bestående af to retningsviserblinklygter, fra beholdningen af enheder, som er produceret efter justering.

3.1. Produktionen anses ikke for uoverensstemmende

3.1.1. Efter udtagning af prøver ved den i fig. 1 i dette bilag viste procedure anses masseproducerede retningsviserblinklygter ikke for uoverensstemmende, såfremt afvigelserne af de målte værdier for blinklygterne er:

3.1.1.1. prøve C

C1: én retningsviserblinklygte 0 %

én retningsviserblinklygte ikke over 20 %

C2: begge retningsviserblinklygter over 0 %

men ikke over 20 %

gå til prøve D

3.1.1.2. prøve D

D1: i tilfælde C2

begge retningsviserblinklygter 0 %

3.1.2. eller såfremt betingelserne i punkt 1.2.2 for prøve C er opfyldt.

3.2. Produktionen anses for uoverensstemmende

3.2.1. Efter udtagning af prøver ved den i fig. 1 i dette bilag viste procedure anses masseproducerede retningsviserblinklygter for uoverensstemmende og anmodes fabrikanten om at bringe sin produktion i overensstemmelse med forskrifterne (justering), såfremt afvigelserne af de målte værdier for blinklygterne er:

3.2.1.1. prøve D

D2: i tilfælde C2

én retningsviserblinklygte over 0 %

men ikke over 20 %

én retningsviserblinklygte ikke over 20 %

3.2.1.2. eller såfremt betingelserne i punkt 1.2.2 for prøve C ikke er opfyldt.

3.3. Godkendelsen inddrages

Efter udtagning af prøver ved den i fig. 1 i dette bilag viste procedure anses prøverne for uoverensstemmende og vil punkt 11 blive bragt i anvendelse, såfremt afvigelserne af de målte værdier for retningsviserblinklygterne er:

3.3.1. prøve C

C3: én retningsviserblinklygte ikke over 20 %

én retningsviserblinklygte over 20 %

C4: begge retningsviserblinklygter over 20 %

3.3.2. prøve D

D3: i tilfælde C2

én retningsviserblinklygte 0 eller over 0 %

én retningsviserblinklygte over 20 %

3.3.3. eller såfremt betingelserne i punkt 1.2.2 for prøve C og D ikke er opfyldt.

Fig. 1

>PIC FILE= "L_2001131DA.012001.EPS">